ຈີນ ຄັດຄ້ານຕໍ່ ປະເທດຕ່າງໆ ທີ່ໃຫ້ການຕ້ອນຮັບ ອົງ Dalai Lama
ອົງ Dalai Lama ​ໄດ້​ເຂົ້າຮ່ວມ ໃນ​ພິທີ​ສູດມົນພາວະນາ ແຫ່ງ​ຊາດປະຈຳ​ປີ​ ໃນ​ນະຄອນຫຼວງ​ວໍ​ຊິງ​ຕັນ ບ່ອນທີ່ພະອົງໄດ້ນັ່ງ ໃກ້ກັບປະທານາທິບໍດີ ໂອບາມາ.
ໂຄສົກຂອງລັດຖະບານຈີນກ່າວໃນວັນສຸກມື້ນີ້ ນຶ່ງມື້ຫຼັງຈາກທີ່ ຜູ້ນຳດ້ານຈິດໃຈຂອງຊາວທິເບດ ໄດ້ເຂົ້າຮ່ວມ ໃນພິທີສູດມົນ ພາວະນາແຫ່ງຊາດປະຈຳປີ ໃນຕອນຮັບປະທານອາຫານເຊົ້າ ຢູ່ໃນນະຄອນຫຼວງວໍຊິງຕັນວ່າ ຈີນແມ່ນຄັດຄ້ານຕໍ່ປະເທດຕ່າງໆ ທີ່ໃຫ້ການຕ້ອນຮັບອົງ Dalai Lama ໂຄສົກກະຊວງການຕ່າງປະເທດ ທ່ານ Hong Lei ຖະແຫລງຕໍ່ ບັນດານັກຂ່າວທີ່ປັກກິ່ງວ່າ ອົງ Dalai Lama ແມ່ນ ປະທານາທິບໍດີສະຫະລັດ ທ່ານບາຣັກ ໂອບາມາ ບໍ່ໄດ້ພົບປະກັບ ອົງ Dalai Lama ໂດຍກົງ ໃນວັນພະຫັດວານນີ້ ແຕ່ພວກທ່ານໄດ້ນັ່ງບໍ່ ໄກ ຫ່າງຈາກກັນ ແລະກັນ ແລະ ກໍໄດ້ທັກທາຍຖາມສະບາຍຊຶ່ງກັນແລະກັນ ທ່ານໂອບາມາ ໄດ້ຍ້ອງຍໍ ອົງ Dalai Lama ວ່າ ເປັນຄົນຜູ້ມີ ຄວາມເມດຕາ ໂດຍບໍ່ສົນ ໃຈນຳຄຳປະທ້ວງກ່ອນໜ້ານີ້ຂອງຈີນ ທີ່ຕໍ່ ຕ້ານຄົນອາເມຣິກັນໃດໆກໍຕາມ ທີ່ກ່ຽວພັນກັບ ຜູ້ນຳດ້ານຈິດໃຈຂອງຊາວທິເບດ ທ່ານໂອບາມາ ໄດ້ກ່າວຕໍ່ບັນດາຜູ້ນຳທາງສາສະໜາ ແລະການເມືອງ ປະມານ 3,600 ທ່ານ ຢູ່ທີ່ພິທີສູດມົນພາວະນາປະຈຳປີນັ້ນວ່າ ເຖິງແມ່ນວ່າ ອົງ Dalai Lama ໄດ້ຢືນຢັດວ່າ ພະອົງພຽງແຕ່ຊອກ ຫາຊ່ອງທາງເພື່ອໃຫ້ ທິເບດມີສິດໃນການປົກຄອງຕົນເອງກໍຈິງ ແຕ່ຈີນເຫັນວ່າ ຜູ້ນຳທາງດ້ານຈິດໃຈຂອງຊາວ ທິເບດນັ້ນ ເປັນຜູ້ຢາກແບ່ງແຍກດິນແດນທີ່ເປັນອັນຕະລາຍ ແລະ ໄດ້ປະນາມບັນດາ ຜູ້ນຳ ຂອງປະເທດຕ່າງໆ ທີ່ໄດ້ພົບປະກັບພະອົງ ເປັນປະຈຳນັ້ນ